REMA1000 Challenge, nærmest flaget konkurrence

REMA 1000 Challenge – vi skal vinde sammen!

Vi er klar til at gå all-in på årets REMA 1000 Challenge – og vi har brug for JER alle sammen for at slå de andre klubber!

Sådan fungerer det

Alle medlemmer må forsøge én gang med op til 3 slag fra 100 meter ind mod et flag på en regulær green.

Dit bedste slag tæller.

Der måles fra forkant hul til forkant bold.

Pointsystem:

Hole-in-one = 100 point

1 meter fra hullet = 99 point

Herefter falder pointene med 1 pr. meter og 0,01 pr. cm.

Hvorfor du skal være med

Det er klubbens samlede styrke, der tæller. De 10 bedste scorer fra vores klub lægges sammen, og den klub i Danmark, der kommer tættest på 1000 point, vinder.

Klubpræmier:

1. plads: 50 billetter til Danish Golf Championship

2. plads: 25 billetter

3. plads: 10 billetter

Individuel vinder hos os

Vi kårer også klubbens egen “tættest på flaget”-vinder, som får et partoutkort til Danish Golf Championship 2026 på Great Northern.

Junior-drømmen

Vores bedste junior (til og med 18 år) går videre til en Trackman-finale med chance for at spille mod de professionelle stjerner på High 5-hullet på Great Northern under Danish Golf Championship. En oplevelse for livet!

Og husk: Det behøver ikke være den stærkeste juniorspiller, der vinder – alle juniorer har chancen, og vi vil rigtig gerne se nye ansigter give den gas.

Mød op, slå med, og lad os sammen jagte de 1000 point!

Tilmeld dig HER